O **Ministerio de Economía, Comercio e Empresa** de España é o actual departamento ministerial con competencias en economía e empresa. O seu titular é, dende o 30 de decembro de 2023, Carlos Cuerpo.

Historia
--------

Este Ministerio créase por primeira vez con este nome coa chegada á Presidencia do Goberno do socialista Pedro Sánchez durante a segunda metade da XII Lexislatura. Corresponde ao Ministerio de Economía e Empresa o exercicio de competencias que exercían na primeira metade da lexislatura o Ministerio de Economía, Industria e Competitividade (as relacionadas con Economía) e o Ministerio de Enerxía, Turismo e Axenda Dixital (as que teñen que ver coa Axenda Dixital), deixando de ser responsable dos asuntos relacionados con Ciencia, que pasan a ser responsabilidade do novo Ministerio de Ciencia, Innovación e Universidades, e dos temas relacionados con Comercio, dos que se encarga o Ministerio de Industria, Comercio e Turismo.

Funcións
--------

Segundo o Real Decreto 355/2018, de 6 de xuño, polo que se reestruturan os departamentos ministeriais, corresponde ao Ministerio de Economía e Empresa a proposta e execución da política do Goberno en materia económica e de reformas para a mellora da competitividade, de desenvolvemento industrial, de telecomunicacións e sociedade da información, de desenvolvemento da Axenda Dixital así como a política de apoio á empresa, e o resto de competencias e atribucións que lle confire o ordenamento xurídico.

Estrutura orgánica básica
-------------------------

Este Ministerio estrutúrase nos seguintes órganos superiores:

* Secretaría de Estado de Economía e Apoio á Empresa.
* Secretaría de Estado para a Sociedade da Información e a Axenda Dixital.

Titulares
---------

Referencias
-----------

O contido deste artigo incorpora material publicado no Boletín Oficial do Estado, que se atopa no dominio público de conformidade ao disposto no artigo 13 da Lei de Propiedade Intelectual española.

Notas
-----

1. ↑  O contido deste artigo incorpora material publicado no Boletín Oficial do Estado, que se atopa no dominio público de conformidade ao disposto no artigo 13 da Lei de Propiedade Intelectual española.

Referencias

1. ↑  De Antonio, Javier (29 de decembro de 2023). "Sánchez da las riendas del Ministerio de Economía a un perfil técnico, Carlos Cuerpo". *larazon.es* (en castelán). Consultado o 2 de xaneiro de 2024.
2. ↑  "Real Decreto 355/2018, de 6 de xuño, polo que se reestruturan os departamentos ministeriais" (PDF). *BOE*.

| * v
* c
* e
Ministerios de España |
| --- |
| 
* Economía, Comercio e Empresa
* Traballo e Economía Social
* Transición Ecolóxica e Reto Demográfico
* Facenda e Función Pública
* Asuntos Exteriores, Unión Europea e Cooperación
* Presidencia, Xustiza e Relacións coas Cortes
* Defensa
* Interior
* Transportes e Mobilidade Sostible
* Educación, Formación Profesional e Deportes
* Industria e Turismo
* Agricultura, Pesca e Alimentación
* Política Territorial e Memoria Democrática
* Vivenda e Axenda Urbana
* Cultura
* Sanidade
* Dereitos Sociais, Consumo e Axenda 2030
* Ciencia, Innovación e Universidades
* Igualdade
* Inclusión, Seguridade Social e Migracións
* Transformación Dixital
* Xuventude e Infancia

 | Escudo de España |